**Informácia o nastúpení náhradníka na uprázdnený poslanecký mandát v Obecnom zastupiteľstve v obci Rybky.**

 Starosta obce Rybky, Alena Huttová v zmysle § 192 ods. 2 zákona č. 180/2014 Z.z. o podmienkach výkonu volebného práva a o zmene a doplnení niektorých zákonov v znení neskorších predpisov oznamuje nastúpenie náhradníka na uvoľnený post poslanca Obecného zastupiteľstva obce Rybky.

 Mandát poslanca Obecného zastupiteľstva v Rybkách uvoľnila náhradníčka na poslanca Adela Cigáňová a to vzdaním sa svojho mandátu dňa 08.06.2023 na obecnom zastupiteľstve.

 V zmysle § 192 ods. 1 zákona č. 180/2014 Zb. o podmienkach výkonu volebného práva a o zmene a doplnení niektorých zákonov v znení neskorších predpisov, ak zanikol mandát poslanca obecného zastupiteľstva, nastupuje ako náhradník kandidát, ktorý získal najväčší počet platných hlasov vo volebnom obvode, v ktorom zanikol mandát.

 Na uvoľnené poslanecké miesto podľa získaných hlasov vo voľbách do orgánov samosprávy obcí v r. 2022 postupuje ďalší s najvyšším počtom hlasov náhradník pán Henrich Ravas. Osvedčenie, že sa stal poslancom Obecného zastupiteľstva v Rybkách podpisuje a odovzdáva starostka obce.

 Funkcie poslanca obecného zastupiteľstva sa náhradník ujme v zmysle § 25 ods. 1. písm. a) zákona č. 369/1990 Zb. o obecnom zriadení po zložení zákonom predpísaného sľubu poslanca na najbližšom zasadnutí obecného zastupiteľstva.